# 1 Predmet zákazky

1.1 Predmetom zákazky je dodanie **27 kusov ochranných protichemických oblekov s príslušenstvom**, podľa špecifikácie uvedenej v tabuľke č. 1 Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Ministerstvo vnútra SR, Prezídium Policajného zboru, Račianska 45, 812 72

 Bratislava

1.2 Technické parametre, funkcionality, resp. vlastnosti požadovaného predmetu zákazky uvedené v tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Súčasťou tovaru musí byť technická dokumentácia, obsahujúca najmä technický popis, návod na obsluhu. Technická dokumentácia je vyhotovená v slovenskom alebo v českom jazyku.

1.4 Tovar musí byť nový, nepoužívaný, nepoškodený. Tovar nesmie byť recyklovaný, repasovaný, renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných chýb, dodaný v kompletnom stave. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

**Tabuľka č. 1 Technická špecifikácia predmetu zákazky**

|  |
| --- |
| **Ochranný protichemický oblek s príslušenstvom** |
| Množstvo: 27 ks |
| **Požadované funkcionality, technická špecifikácia a parametre** | **Uchádzač uvedie skutočnú špecifikáciu dodávaného tovaru - vlastný návrh plnenia**  |
| Názov, model, typ, označenie, ponúkaného výrobku |  |
| Výrobca |  |
| Požadované parametre | - - - |
| Odolnosť proti: toxickým a nebezpečným chemickým látkam (TIC a CWA), biologickým látkam (BWA) |  |
| Plynotesnosť: áno |  |
| Tvar obleku: kombinéza |  |
| Veľkosti obleku: min. 3 – M, L, XL |  |
| Počet kusov vo veľkosti obleku M: 6 ks |  |
| Počet kusov vo veľkosti obleku L: 15 ks |  |
| Počet kusov vo veľkosti obleku XL: 6 ks |  |
| Vstup: plynotesne uzatvárateľný |  |
| Umiestnenie vstupu: predná strana |  |
| Zips: plynotesný |  |
| Prekrytie zipsu: áno |  |
| Opasok: áno |  |
| Upínacie popruhy (plecnice): áno |  |
| Možnosť dekontaminácie obleku: áno - opakovateľná |  |
| Čiastočná odolnosť voči mechanickým poškodeniam (roztrhnutie, odieranie, prerezanie, prestrihnutie): áno |  |
| Priemerná kumulovaná priepustnosť obleku: -max. 0.2 μg/cm2 pre kvapalnú formu sulfidického yperitu, - max. 0,001 μg/cm2 pre kvapalnú formu somanu, - max. 1 μg/cm2 pre toxické chemické látky (TIC napr. chlór, amoniak) vo forme pár s koncentráciou nad 500ppm |  |
| Teplotná odolnosť obleku: -27°C / + 62°C (+/- 2°C odchýlka) |  |
| Možnosť použitia obleku pri obsluhe špecializovanej techniky a výkone špecializovaných činností: áno |  |
| Záruka vzťahujúca sa na oblek: min. 24 mesiacov |  |
| Príslušenstvo |
| Ochranná maska: kompatibilná s oblekom |  |
| Spoj masky a obleku: hermetické spojenie |  |
| Rukavice: áno, odolné proti: toxickým a nebezpečným chemickým látkam (CWA a TIC) |  |
| Obuv: áno, odolná proti: toxickým a nebezpečným chemickým látkam (TIC a CWA) |  |
| Dezén obuvi: protišmykový |  |
| Kovová špička obuvi: áno |  |
| Veľkosti obuvi: min. 2 – v rozsahu veľkostí min. 10 max 14 |  |
| Počet párov obuvi v rozmere min. 10 max. 12: 21 ks |  |
| Počet párov obuvi v rozmere min. 12 max. 14: 6 ks |  |
| Transportná taška: áno |  |
| Oblek s príslušenstvom je dodaný ako súprava: áno |  |

Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1 Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*** **Uchádzač uvedie skutočnú špecifikáciu dodávaného tovaru - vlastný návrh plnenia“**. **Uchádzač identifikuje** (minimálne požadované technické špecifikácie, parametre a funkcionality požadované verejným obstarávateľom, výrobcu a model) **ponúkaný tovar a uvedie špecifikáciu dodávaného tovaru – vlastný návrh plnenia**.

2.2 **Uchádzač zároveň s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii výrobku, z ktorých verejný obstarávateľ bude môcť posúdiť splnenie požadovaných technických parametrov. Verejný obstarávateľ súčasne požaduje o predloženie platného certifikátu plynotesnosti obleku s dodávaným typom masky podľa noriem EÚ alebo NATO a protokolom o vhodnosti ich vzájomného použitia.

*ĎALŠIE INFORMÁCIE PRE UCHÁDZAČOV*

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické normy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.